CELEX: 32021D1987
Language: sl
Date: 2021-11-09 00:00:00
Title: Sklep Sveta (EU) 2021/1987 z dne 9. novembra 2021 o stališču, ki se v imenu Evropske unije zastopa v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani, v zvezi s podaljšanjem prednostnih nalog partnerstva EU-Azerbajdžan

16.11.2021   
               
               
                  SL
               
               
                  Uradni list Evropske unije
               
               
                  L 405/5
               
            
         SKLEP SVETA (EU) 2021/1987
         z dne 9. novembra 2021
         o stališču, ki se v imenu Evropske unije zastopa v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani, v zvezi s podaljšanjem prednostnih nalog partnerstva EU-Azerbajdžan
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.
                  
               
                     (2)
                  
                  
                     Na podlagi člena 81 Sporazuma lahko Svet za sodelovanje, ustanovljen s Sporazumom, pripravi ustrezna priporočila za doseganje ciljev Sporazuma.
                  
               
                     (3)
                  
                  
                     Svet za sodelovanje je na seji 28. septembra 2018 sprejel prednostne naloge partnerstva EU-Azerbajdžan za obdobje 2018–2020.
                  
               
                     (4)
                  
                  
                     Svet za sodelovanje bi moral s pisnim postopkom sprejeti priporočilo o podaljšanju prednostnih nalog partnerstva EU-Azerbajdžan do leta 2024.
                  
               
                     (5)
                  
                  
                     Primerno je določiti stališče, ki naj se v imenu Unije zavzame v Svetu za sodelovanje v zvezi s podaljšanjem prednostnih nalog partnerstva EU-Azerbajdžan –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani, v zvezi s sprejetjem priporočila o podaljšanju prednostnih nalog partnerstva EU-Azerbajdžan do leta 2024, temelji na osnutku priporočila Sveta za sodelovanje (1).
         
         
            Člen 2
            Ta sklep začne veljati na dan sprejetja.
         
         
            V Bruslju, 9. novembra 2021
            
               
                  Za Svet
               
               
                  predsednik
               
               A. ŠIRCELJ
            
         
         
            (1)  Glej dokument ST 11568/1/21 REV 1 na http://register.consilium.europa.eu